অলিম্পিকে উত্তর কোরিয়া
উত্তর কোরিয়া প্রথম অলিম্পিক গেমসে অংশগ্রহণ করে ১৯৬৪ সালে শীতকালীন অলিম্পিকে এবং এর ৮ বছর পর ১৯৭২ সালে গ্রীষ্মকালীন অলিম্পিকে অংশগ্রহণ করে। শীতকালীন অলিম্পিকে অনিয়মিতভাবে অংশগ্রহণ করলেও প্রায় প্রতিটি গ্রীষ্মকালীন অলিম্পিকে অংশগ্রহণ করেছে, শুধু ১৯৮৪ ও ১৯৮৮ গ্রীষ্মকালীন গেমস সোভিয়েত ইউনিয়নের নেতৃত্বে বয়কট করেছিল। উত্তর কোরিয়ার ক্রীড়াবিদগন গ্রীষ্মকালীন অলিম্পিকে ৪৯টি এবং শীতকালীন অলিম্পিকে ২টি পদক জিতেছে। সবচেয়ে বেশি পদক জিতেছে ভারোত্তোলন ক্রীড়ায়। উত্তর কোরিয়ার জাতীয় অলিম্পিক কমিটি ১৯৫৩ সালে গঠিত হয় এবং ১৯৫৭ সাল আন্তর্জাতিক অলিম্পিক কমিটির স্বীকৃতি পায়।